Nýdoktorsverkefni Sofiyu Zahova styrkt af Rannsóknamiðstöð Íslands ( RANNÍS ) . Markmið verkefnisins var að rannsaka og greina innbyrðis tengda sögu sjálfsmyndastefna Rómafólks og menningarvenja þeirra , eins og þau koma fram í ritum Rómafólks í Evrópu og annars staðar í heiminum . Romane lila ( sem þýðir bækur Rómafólks / rit skrifuð á Rómaní ) er framlag til fræðilegrar þekkingar og samfélagslegs skilnings á bókmenntum Rómafólks á margan hátt ; sem gagnagrunnur um menningu Rómafólks , fyrirlestra , ritgerða og útgáfu , þar sem litið er á bókmenntir Rómafólks í Evrópu og á heimsvísu sem samtengt fyrirbæri . Vonir standa til að opinn aðgangur að gagnagrunni Róma-bókmennta og fræðilegs efnis þar að lútandi , gagnist rannsakendum úr mismunandi greinum í framtíðinni . Þessi gögn munu nýtast kennurum úr röðum Rómafólks , sérfræðingum í málefnum þeirra , útgefendur úr röðum Róma og annarra minnihlutahópa og baráttufólki fyrir menningarlegum réttindum , og stuðla að aukinni virðingu fyrir menningu og tungumáli Rómafólks , sem hluta af tungumálaarfleifð heimsins . Á tímum sem einkennast af neikvæðum staðalímyndum og auknum fordómum gegn Rómafólki og innflytjendum um alla Evrópu , stuðlar verkefnið síðast en ekki síst að því að styrkja sjálfstaust innan samfélaga Rómafólks . Verkefnið hefur gefið af sér : Ítarlegan rannsóknagrunn um bókmenntir Rómafólks ( þar með talin víðtæka og nýuppfærða heimildaskrá yfir ritverk skrifuð á Rómaní , lítið safn bóka á Rómaní í Stofnun Vigdísar Finnbogdóttur , safn 30 viðtala við vísindamenn , rithöfunda úr röðum Rómafólks og aðgerðasinna í málefnum þeirra , ásamt stafrænum útgáfum á textum og upptökum . Gerður var gagnagrunnur með yfir 2000 titlum sem bíða framtíðarútgáfu í varðveislusöfnum rannsókna . Traustan fræðilegan ramma sem varð aðferðafræðilegur bakgrunnur nýdoktorsrannsóknarinnar og útgefins efnis . Framlag til kenninga og vísindalegrar þekkingar á bókmenntum Rómafólks með kynningu niðurstaðna meðal vísindamanna ; Frumkvæði að norrænu neti vísindamanna og Róma-aðgerðarsinna sem vinna að bókmennta - , þjóðsagna - og sagnaritum ( og fjáröflun til framtíðarstarfsemi ) ; Upphaf óformlegs alþjóðanets fyrir rannsóknir á Róma-bókmenntum , sem nú leggur drög að árlegum umræðum á stærsta fræðilega viðburði innan Rómafræðanna ; Alls 21 grein og boðsfyrirlestra flutt á 6 ( íslenskum ) og 15 alþjóðlegum viðburðum um efni rannsóknarverkefnisins ; 8 birtar greinar og ritgerðir um bókmenntir Rómafólks .